Søndag eftermiddag tager AaB imod Brøndby I.F. på hjemmebane, og nordjyderne håber at kunne fortsætte takterne fra torsdagens kamp mod OB, hvor AaB vandt 2-1. - Nu gælder det Brøndby, som har haft en fin pointhøst i foråret. Vi har stor fokus på at holde dem bag os i tabellen, og der venter givetvis et intenst opgør med masser af hurtigt pasningsspil, siger AaBs træner Kent Nielsen. - Brøndby har sine absolut stærkeste kort i offensiven, hvilket vi skal være beredte på. Omvendt er jeg overbevist om, at de vil have en udfordring over for vores offensiv på Nordjyske Arena, hvor vi forhåbentlig får stor opbakning fra lægterne, siger Kent Nielsen. AaB stiller op til kampen uden Kayke og Kasper Bøgelund, der begge er ude med skader. Heller ikke Brøndby kan stille skadesfri til kampen. Her må Michael Krohn-Dehli og Dennis Rommedahl sidde over.
Når AaB søndag tager imod Brøndby på hjemmebane, så bliver det uden Kayke og Kasper Bøgelund.